Zemiakové hranolčeky

Zemiakové hranolčeky (iné názvy pozri nižšie) sú kúsky zemiakov v tvare tenkých hranatých tyčiniek, čiže hranolčekov (prípadne v inom tvare), ktoré sú vysmážané (spravidla plávajúc v oleji) a konzumujú sa teplé.Taihua Mu, Hongnan Sun, Xingli Liu, Potato Staple Food Processing Technology, p. 14, Springer, 2016 . Podávajú sa ako príloha k inému pokrmu (k vyprážaným jedlám, mäsu, rybám, v niektorých krajinách aj k hamburgeru a párku v rožku) alebo sú servírované samostatne. 

 Pôvod 
Je sporné, či majú zemiakové hranolčeky pôvod vo Francúzsku alebo v Belgicku.Schehr, Lawrence R.; Weiss, Allen S. (2001). French Food: On the Table On the Page and in French Culture. Abingdon: Routledge. p. 158. ISBN 978-0415936286

 Charakteristika 
Zemiaky sa pripravujú tak, že sa najprv nakrájajú na rovnomerné prúžky, potom sa sušia a vyprážajú sa v oleji na panvici alebo vo fritovacom hrnci (fritéze). Servírujú sa v teplom stave. 

Predávajú sa, buď ako súčasť iného jedla alebo samostatne, najmä v lacných reštauráciách, reštauráciách rýchleho občerstvenia (McDonald's a pod.), krčmách a baroch. Často bývajú solené, môžu sa podávať s kečupom, octom, majonézou, paradajkovou omáčkou alebo inými miestnymi špecialitami. Môžu byť aj súčasťou komplexnejších pokrmov, napr. jedla poutine či jedla chili cheese fries. Na Slovensku sú napríklad štandardnou prílohou k vyprážanému syru s tatárskou omáčkou. Namiesto z obyčajných zemiakov môžu byť zemiakové hranolčeky pripravené zo sladkých zemiakov.

 Slovenské názvy 
Toto jedlo má v slovenčine veľa názvov. Od slova hranol sú odvodené názvy: zemiakové hranolčekyHorák, Gejza a kol. Česko-slovenský slovník. Bratislava: VEDA, 1979, str. 112 (resp. zemiakové hranolkyMeyerová, I. a kol. Hotely a reštaurácie slovensko-rusko-nemecko-anglicko-francúzsko-maďarský slovník. Bratislava: ALFA. 1981. (slovenské termíny: Karol Gara). S. 191), 
vyprážané zemiakové hranolčekyGara, Karol a kol. Technológia pre 1. ročník učebného odboru kuchár. Bratislava: Expol pedagogika, 2014. str. 56, 58Netušil, Jaroslav et al. Technológia prípravy pokrmov pre 2. ročník hotelových akadémií. Bratislava: Slovenské pedagogické nakladateľstvo, 1995, str. 96/vysmážané zemiakové hranolčekyPytelka, Josef a kol. Angličtina pre prevádzku hotelov a spoločného stravovania. Bratislava: Slovenské pedagogické nakladateľstvo, 1988, str. 103/smažené zemiakové hranolčekyPytelka, Josef a kol. Angličtina pre prevádzku hotelov a spoločného stravovania. Bratislava: Slovenské pedagogické nakladateľstvo, 1988, str. 33 (resp. vyprážané zemiakové hranolkyRomaňuk, Juraj, Brhlík, Eduard. Francúzska kuchyňa. Bratislava: Práca, 1969, str. 9/vysmážané zemiakové hranolky/smažené zemiakové hranolkyCániková, A. a kol. Anglicko-slovenský slovník. Bratislava: Slovak Academic Press, 1998, str. 743), 
vyprážané hranolčekyBrhlík, E., Romaňuk, J. Technológia pre 2. a 3. ročník stredných odborných učilíšť učebný odbor kuchár - čašník so zameraním kuchár, kuchár a čašník. Bratislava: Slovenské pedagogické nakladateľstvo, 2006, str. 93/vysmážané hranolčekySečanský, Imrich a kol. Kuchárska kniha diét. Bratislava: Obzor, 1990, str. 98/smažené hranolčekyHoráková, Katarína. Umenie zdravo žiť. Bratislava: Metro Media, 2009, str. 73 (resp. vyprážané hranolky/vysmážané hranolkySandany, Artúr, Podolcová, G. Francúzština do vrecka. Bratislava: Slovenské pedagogické nakladateľstvo, 1972, str. 189/smažené hranolkyŠkárka, B., Szemes, V. Fortifikácia múky a pekárskych výrobkov kyselinou listovou. Pekárstvo cukrárstvo. 6/2005. str. 7),
opekané hranolčekyVeľký slovensko-ruský slovník I. diel A-K. Bratislava: VEDA, 1979, str. 649 (resp. opekané hranolkyNaša kuchyňa. Výživa a zdravie - časopis pre výživu a zdravý životný štýl. 11/1979, str. 263),
pražené hranolčekyFialová, Juliana a kol. Varíme zdravo, chutne a hospodárne. Bratislava: Práca, 1961, str. 109, 265 (resp. pražené hranolkyŠmálik, Michal a kol. Zemiaky. Bratislava: Príroda, 1987, str. 123Marček, Juraj, Hobodászová, Dana. New hotline slovníček. Bratislava: OXICO, 1999, str. 20). Často sa vyskytuje aj skrátená podoba hranolčekyhranolček. Slovník súčasného slovenského jazyka Nodl, Ladislav a kol. Veľká domáca kuchárka. Bratislava: Slovart, 2016, str. 134, 151, 191 a iné strany (resp. hranolkyhľadať hranolky. Slovenský národný korpus  (8. 5. 2023) [jednotné číslo hranolok alebo hranolka; podrobnosti pozri v podkapitole nižšie] či nesprávne hranoľkyGAŠINEC, E. E. Jazyková kultúra v pohostinstve. Kultúra slova 6/1970. str. 209), ktorá však prísne vzaté označuje akúkoľvek surovinu pri varení (zelenina, slanina, mäso a pod.), narezanú na útvary pripomínajúce malé hranolyFialová, Juliana a kol. Varíme zdravo, chutne a hospodárne. Bratislava: Práca, 1961, str. 104, 206, 265, 637Vlachová, Libuše, Dedáková, Ľudmila. Sto receptov na zníženie vysokého tlaku a cholesterolu. Bratislava: Tibor Hradecký, 1996, str. 22, 30, 45. V technike a fyzike slovo hranolček (a nespisovne aj slovo hranolokHorák, Zdeněk a kol. Základy technickej fyziky. Bratislava: Práca, 1953, str. 355Krutel, František a kol. Technológia piliarskej výroby. Zvolen: Vysoká škola lesnícka a drevárska, 1990, str. 87) funguje ako zdrobnenina slova hranolhranol. Slovník slovenského jazyka .

Z francúzštiny pochádzajú slovenské názvy: pomfrity (jednotné číslo pomfrit)pomfrit. Ortograficko-gramatický slovník slovenčiny. A – Ž (používateľská verzia Slovníka súčasného slovenského jazyka). Red. M. Sokolová – A. Jarošová. (Kolektív autorov: D. Guričanová, M. Chochol, M. Kopecká, T. Laliková, S. Mislovičová, R. Ondrejková, I. Vančová). Hemingway, Ernest a kol. Sbohom, armáda!. Bratislava: Tokárová-Menyhartová, 1948, str. 259Nebezpečné hranolčeky. Quark 12/2006, str. 4Packa, Štefan, Repček, Ivan. Varíme zdravo a hravo. Žilina: Georg, 2015, str. 106,
pommes-fritesŠaling, S. a kol. Veľký slovník cudzích slov. Bratislava: Samo, 2006, str. 1019 (resp. pommes frites) [výslovnosť: pomfrit],
hovorovo pomfritky (jednotné číslo pomfritka). Výraz pommes frites je prevzatý z francúzštiny, kde „pommes frites“ [pomfrit] či „pommes de terre frites“ [pomdtérfrit] doslova znamená „vyprážané zemiaky“Porubská, Emília. Francúzsko-slovenský slovník. Bratislava: Ikar, 2002, str. 370. 

Vyskytuje sa aj názov vyprážané zemiakyMacháč, Milan, Halmay, Juraj. Stolovanie pre 3. ročník odborných učilíšť a učňovských škôl, učebný odbor kuchár 1551. Bratislava: Slovenské pedagogické nakladateľstvo, 1972, str. 5/smažené zemiakyBártová, E. Výber zo slovensko-francúzsko-anglickej kuchárskej terminológie. Výučba odborného jazyka (zborník).  Nitra: Slovenská poľnoh. univerzita. 1998. str. 23 (Uvedené v tvare "smažené zemiaky (hranolky)")Recettes de pommes de terre. Amitié - Friendship. Bratislava: Slovenské pedagogické nakladateľstvo, 8/1979, S. 9 (Ako český ekvivalent je uvedené "smažené brambůrky, hranolky".)/vysmážané zemiakyŠulc, Ľudovít, Turčány, Viliam. Svetlá v húšti pralesov (rozprávanie o Guinei). Bratislava: Vydavateľstvo politickej literatúry, 1962, str. 187. Tento sa však často chápe ako širší pojem zahŕňajúci okrem zemiakových hranolčekov/pommes frites aj napríklad zemiakové lupienky, zemiakovú slamu, parížske zemiaky a vyprážané zemiakové kockyBrhlík, Eduard, Romaňuk, Juraj. Príprava jedál. Bratislava: Slovenské pedagogické nakladateľstvo, 1981, str. 85.

 Názov hranolky 
Správnosť tvaru hranolky (na rozdiel od tvaru hranolčeky) je sporná. Na úvod treba poznamenať, že zatiaľ čo pri tvare hranolčeky je tvar jednotného čísla jednoznačný - hranolček, pri tvare hranolky sú možné dva (hypotetické či reálne) tvary jednotného čísla - hranolok alebo hranolkahranolka. Slovník súčasného slovenského jazyka . 

Podľa kodifikačnej príručky KSSJ z roku 2020 (a rovnako podľa starších vydaní toho istého slovníka) tvar hranolky, hranolok, ani hranolka nie je spisovný (a teda ani hovorový), pretože táto príručka žiaden z uvedených tvarov neuvádza a namiesto nich uvádza len výrazy (zemiakové) hranolčeky a pomfritky. Podobne aj kodifikačná príručka Pravidlá slovenského pravopisu z roku 2013 pozná len slovo hranolček a pomfritka, a tvary hranolky, hranolok ani hranolka neuvádzahranol. Pravidlá slovenského pravopisu 2013 .

Nespisovnosť, nesprávnosť či značnú problematickosť tvaru hranolky a jemu zodpovedajúceho tvaru jednotného čísla hranolok zdôrazňujú aj mnohé ďalšie jazykovedné práce a slovníky od druhej polovice 20. storočia. Tvar hranolky a hranolok (namiesto hranolčeky a hranolček) je podľa týchto názorov nespisovný či nesprávny rovnakým spôsobom ako je nespisovný či nesprávny tvar domky a domok (namiesto domčeky a domček) či stromky a stromok (namiesto stromčeky a stromček). Tvar hranolka neuvádzajú, ani ako hypotetickú možnosť.Kočiš, František. Vraj "hranolčeky v tégliku". Kultúra slova 4/1995. str. 212-215Slovenčina v našom živote: Príručka o spisovnom slovenskom jazyku pre zamestnancov štátnej správy. Ministerstvo kultúry Slovenskej republiky. Bratislava 30. septembra 2020. S. 36 HORECKÝ, J. Zdrobňovacie prípony mužských podstatných mien. 2/1996, str. 72 

Iného názoru sú čiastočne J. Dolník, podľa ktorého by bolo možné akceptovať ako spisovný tvar hranolky (jednotné číslo hranolok)Dolník, J. K analýze teórie jazykovej kultúry. Slovenská reč 5/1996, str. 282 a nasl., a autori nekodifikačného SSSJ z roku 2011, podľa ktorých je tvar hranolky spisovný (presnejšie: hovorový), pretože je pravidelne utvorený od jednotného čísla hranolka (jednotné číslo je teda podľa týchto autorov hranolka a nie hranolok). V Slovenskom národnom korpuse je tvar hranolka doložiteľný prevažne len na tvare genitívu množného čísla "hranoliek", pretože všetky ostatné pádové tvary slova hranolka, majú veľmi malý alebo nulový počet výskytovhľadať hranolka, hranolky (len genitív singulár), hranolke, hranolku (len ženský rod), hranolkou, hranoliek, hranolkách, hranolkám. Slovenský národný korpus  (8. 5. 2023); podobne často sa však v tomto korpuse vyskytuje aj tvar genitívu množného čísla "hranolkov" zodpovedajúci základnému tvaru hranolokhľadať hranolkov. Slovenský národný korpus   (8. 5. 2023). 

 Referencie 

 Pozri aj 
 freedom fries

 Iné projekty 


 Zdroj 

Kategória:Belgická kuchyňa
Kategória:Jedlá
Kategória:Rýchle občerstvenie